Nickelodeon™ - Teenage Mutant Ninja Turtles Grid Wrap With Lid | Tervis Official Store
Item No: 1218932M Kejriwal's staggering comeback in Delhi: What worked for AAP? - Exchange4media Priyanka Mehra and Aditi Raval
Updated: Feb 11, 2015 10:01 AM
Tags Aap Arvind kejriwal Bjp Delhi elections Read and Write application parameters in XML - CodeProject 11,340,834 members (49,372 online)
Last Visit: 31-Dec-99 19:00 Last Update: 31-Mar-15 4:40Refresh1234 Next » Lewis Hamilton sê die seisoen is nog lank | Netwerk24
Formule Een se verdedigende wêreldkampioen, Lewis Hamilton, glo dat ’n moeilike begin van die sport se nuwe seisoen op hom en sy Mercedes-span wag.
Die Brit, wat vier van die laaste vyf wêreldtitels gewen het en nou ’n vyfmalige wêreldkampioen is, het gesê sy span het hope werk om te doen voor die naweek se Australiese Grand Prix en is lugtig vir Ferrari.
’n Ontspanne Lewis Hamilton Donderdag in Melbourne se Albert Park, waar die Australiese Grand Prix die naweek plaasvind. Foto: Reuters
Die Ferrari-motor het in die voorseisoense toetse indrukwekkende spoed en betroubaarheid gehad.
Hamilton het verlede jaar ’n stadige begin van sy seisoen gehad, en sy eerste sege in die reeks was eers in die vierde ren in Azerbeidjan. Dis teen die agtergrond daarvan dat hy sê hy fokus eerstens daarop om sy W10-motor Sondag in Melbourne se Albert Park oor die eindstreep te kry, voor hy aan wen begin dink.
Dis volgens hom onwaarskynlik dat die tuiste van die wêreldtitel reeds in die vroeë stadium van die seisoen bepaal sal word.
Hy het Donderdag aan verslaggewers by Albert Park gesê dit is ’n lang seisoen en hy voel geen druk om te wen nie.
“Die belangrikste is eers om die renne te voltooi, soveel punte te verdien as wat jy kan en die motor se vertoning te ontleed.
“Dis moeilik om te weet wat ander doen. Natuurlik sal ons eers (Vrydag) ’n aanduiding daarvan kry. Ons het gesê ons het werk om te doen en dis nie net praatjies nie. Ons hét werk om te doen.”
Mercedes is een van net twee spanne wat die seisoen met dieselfde jaers as verlede jaar sal afskop, saam met die Haas-span. Soos in 2018 en 2017 is die Fin Valtteri Bottas weer Hamilton se spanmaat.
Waar Hamilton se vennootskap met die uitgetrede 2016-kampioen Nico Rosberg vol spanning was, kom die 34-jarige veel beter oor die weg met Bottas. Die Fin is aansienlik minder mededingend as sy Duitse voorganger.
“Ons het ’n wonderlike span en die bydraes wat ek en Valtteri as kombinasie maak, werk nou al jare lank goed. Daar is geen rede om dit te verander nie,” het Hamilton gesê.
Die belangrikste is eers om die renne te voltooi, soveel punte te verdien as wat jy kan en die motor se vertoning te ontleed.
Sebastian Vettel, Ferrari se ster-jaer, het vanjaar ’n nuwe spanmaat in die vorm van Monaco se Charles Leclerc.
Vettel het Donderdag gesê dit staan Leclerc vry om mee te ding vir die boonste trappie op die podium en het daarmee sprake dat sy aanslag op ’n vyfde wêreldtitel voorrang sal geniet, ’n nekslag toegedien.
Ferrari se nuwe spanbaas, Mattia Binotto, het vroeër vanjaar gesê Vettel sal “as die span se kampioen” voorkeurbehandeling in sekere situasies geniet, hoewel hy bygevoeg het dat die twee Ferrari-jaers mekaar op die baan mag aanvat.
Vettel, wat hoop vir ’n derde agtereenvolgende sege in die Australiese Grand Prix, het half geïrriteerd gesê hy verdien nie spesiale behandeling nie.
“Ek dink dis duidelik – en ek dink Mattia het dit ook duidelik gemaak – dat ons (hy en Leclerc) teen mekaar mag jaag.
“Charles sal sy bes doen om homself te help en die span te help. Dis dieselfde geld vir my. Aan die einde van die dag jaag ons vir Ferrari en dit beteken ons moet Ferrari terugkry op die hoogtes waarna ons die laaste paar jaar mik.
“Dis die hoofprioriteit en wat die res betref . . . Dis ’n lang, lang seisoen en ek dink dis sinloos om nou op sekere scenarios te fokus.”
Leclerc, wat verlede jaar vir Sauber gery het, het Kimi Raikkonen se plek by Ferrari geneem. Die Fin is nou by die Alfa Romeo-span.
Meer oor: F1 | Lewis Hamilton | Mercedes | Motorsport
Formule Een in 1019: Vinniger, maar veiliger